Leif Mikkelsen (V), 2006-04-04:
Nu er det relevante i det her spørgsmål jo, at kommunerne via Kommunernes Landsforening, en paraplyorganisation, der har en forhandlingsret over for regeringen, er helt enige om, går jeg ud fra, at det er en god øvelse, at de selvfølgelig er underlagt det resultat, der kommer ud af det, og at Kommunernes Landsforening på helt frivillig basis indgår en aftale med regeringen.
Når de har indgået den aftale, så går jeg ud fra, at vi her kan blive enige om, at den skal overholdes.
Bliver den ikke overholdt, så er der her lagt et parameter ind om, at det faktisk er resultatet fra summen af kommunerne, der afgør, om der skal ske noget.
Hvis der så skal ske noFttmo070.fm Page 5347
get, ja, så er det sådan set ligegyldigt, hvad man har kendskab til, når man indgår aftalen.
Det er vel ret naturligt og en god øvelse, at vi i øvrigt henter pengene der, hvor man har overtrådt spillets regler, især efter at man nu har haft mulighed for at kigge sine budgetter grundigt igennem.
Vi har altså bedt om og opfordret kommunerne til at kigge efter, om de nu har budgetter, der kan holde.
Nu er man så nået til nogle 2006-budgetter efter en gennemgang, som man selv har budt på i anden omgang, og da man tror på det, er det vel naturligt nok, at man også står til ansvar for det, man gør i sin egen kommune, og ikke for alt andet.
Så uanset om man har kendskab til det eller ej, så er det en helt naturlig sag, at hver kommune står til regnskab for sit eget budget, når man når til resultatet.
De fleste kan også erindre, at det førte til en henvendelse fra regeringens side til kommunerne om at genåbne budgetterne og prøve at finde en løsning, der var mere parallel med den aftale, der var indgået.
Der har været ført debatter, samtaler, forhandlinger, og der har været en række udtalelser om, at en aftale var en aftale, og at en aftale skulle holdes.
Jeg tror i øvrigt, uanset hvordan man ser på det forløb, at de fleste er enige om, at aftaler skal holdes.
Så langt, så godt.
Resultatet af denne genåbning af budgetterne blev jo som bekendt, at kommunerne lavede et fremragende stykke arbejde og kom så tæt på, at man kunne sige, at det var 0,5 mia. kr., der manglede i forhold til den oprindelige aftale.
Der er opnået enighed mellem regeringen og Kommunernes Landsforening om, at det faktisk kan begrundes.
Det kan henføres til bestemte udgifter, og derfor afstod regeringen fra at røre ved bloktilskuddet i den sammenhæng som følge af en fredsaftale, kunne man sige, eller en forståelse.
Samtidig pegede regeringen på, at det så var meget hensigtsmæssigt af hensyn til den offentlige økonomi, at det samtidig blev slået fast, at disse reviderede budgetter, som altså nu var 0,5 mia. kr. højere end det, der egentlig var aftalen, så selvfølgelig skulle sikres overholdt.
Alle var vel igen enige om, at aftaler skal overholdes.
Regeringen pegede derfor på, at den, hvis ikke det lykkedes at overholde disse nu reviderede budgetter, ville sikre sig hjemmel til, at den så via bloktilskuddet måtte regulere på det forstået på den måde, at det naturligvis kun ville være, hvis kommunerne under et ikke nåede at overholde disse reviderede budgetter.
Gjorde de ikke det, ville man så regulere på bloktilskuddet, men man ville gøre det afhængig af enkelte kommunes placering.
Det er alene det, lovforslaget handler om, nemlig at Folketinget vedtager, at regeringen selvfølgelig respekterer de kommuner, der nu er budgetlagt, og kravet om, at de med revisionspåtegnede budgetter kan synliggøre, at de overholder disse reviderede budgetter.
Gør de det ikke, så vil regeringen selvfølgelig hente pengene der, hvor man ikke er nået i land og ikke under ét.
Men beregningsgrundlaget er under ét, og det vil jo sige, at er der kommuner, der bruger mere end det, de står til i driftsudgifterne, så kan det jo reddes af, at der er andre, der bruger mindre.
Så det er altså under ét-beregningen, der i givet fald udløser spørgsmålet om, om denne lov overhovedet kommer i kraft.
Egentlig kan jeg bare sige her fra talerstolen, at jeg sådan set håber, at vi vedtager en lov nu her i Folketinget, som ikke behøver at komme i anvendelse, fordi det er lykkedes for kommunerne at overholde de budgetter, som de selv er nået frem til ved at have genåbnet budgetterne og kigget dem godt og grundigt igennem, og i respekt for at de alligevel landede 0,5 mia. kr. højere.
Derfor er det her et forslag, der helt ligger i forlængelse af de signaler, der blev sendt til KL fra finansministerens side, da man vedtog de reviderede budgetter.
Dermed kan Venstre støtte forslaget.